
背誦內容

注：
紅色：背錯
綠色：背漏
黃色：卡頓
紫色：漏了未改正

《大學》背誦：
1、大學之道，在明明德，在親民，在止於至善。知止而后有定，定而后能靜，靜而后能安，安而后能慮，慮而后能得。物有本末，事有終始，知所先後，則近道矣。
古之欲明明德於天下者，先治其國；欲治其國者，先齊其家；欲齊其家者，先脩其身；欲脩其身者，先正其心；欲正其心者，先誠其意；欲誠其意者，先致其知，致知在格物。
物格而后知至，知至而后意誠，意誠而后心正，心正而后身脩，身脩而后家齊，家齊而后國治，國治而后天下平。
自天子以至於庶人，壹是皆以脩身為本。其本亂而末治者，否矣；其所厚者薄，而其所薄者厚，未之有也。此謂知本，此謂知之至也。

2、 所謂修身在正其心者：身有所忿懥，則不得其正；有所恐懼，則不得其正；有所好樂，則不得其正；有所憂患，則不得其正。心不在焉，視而不見，聽而不聞，食而不知其味。此謂修身在正其心。
所謂齊其家在修其身者：人之其所親愛而辟焉，之其所賤惡而辟焉，之其所畏敬而辟焉，之其所哀矜而辟焉，之其所敖惰而辟焉。故好而知其惡，惡而知其美者，天下鮮矣！故諺有之曰：「人莫知其子之惡，莫知其苗之碩。」此謂身不修不可以齊其家。

3、 所謂平天下在治其國者：上老老，而民興孝；上長長，而民興弟；上恤孤，而民不倍。是以君子有絜矩之道也。所惡於上，毋以使下；所惡於下，毋以事上；所惡於前，毋以先後；所惡於後，毋以從前；所惡於右，毋以交於左；所惡於左，毋以交於右。此之謂絜矩之道。
《詩》云：「樂只君子，民之父母。」民之所好好之，民之所惡惡之，此之謂民之父母。《詩》云：「節彼南山，維石巖巖。赫赫師尹，民具爾瞻。」有國者不可以不慎；辟，則為天下僇矣。

《中庸》背誦：
1、 至誠之道，可以前知。國家將興，必有禎祥；國家將亡，必有妖孽；見乎蓍龜，動乎四體。禍福將至，善，必先知之；不善，必先知之。故至誠如神。
    誠者，自成也；而道，自道也。誠者，物之終始；不誠，無物。是故君子誠之為貴。誠者，非自成己而已也，所以成物也。成己，仁也；成物，知也。性之德也，合內外之道也，故時措之宜也。

2、自誠明，謂之性；自明誠，謂之教。誠則明矣，明則誠矣。
唯天下至誠，為能盡其性；能盡其性，則能盡人之性；能盡人之性，則能盡物之性；能盡物之性，則可以贊天地之化育；可以贊天地之化育，則可以與天地參矣。


3、凡事豫則立，不豫則廢。言前定則不跲，事前定則不困，行前定則不疚，道前定則不窮。在下位不獲乎上，民不可得而治矣；獲乎上有道：不信乎朋友，不獲乎上矣；信乎朋友有道：不順乎親，不信乎朋友矣；順乎親有道：反諸身不誠，不順乎親矣；誠身有道：不明乎善，不誠乎身矣。誠者，天之道也；誠之者，人之道也。誠者不勉而中，不思而得，從容中道，聖人也。誠之者，擇善而固執之者也。
    博學之，審問之，慎思之，明辨之，篤行之。有弗學，學之弗能，弗措也；有弗問，問之弗知，弗措也；有弗思，思之弗得，弗措也；有弗辨，辨之弗明，弗措也，有弗行，行之弗篤，弗措也。人一能之己百之，人十能之己千之。果能此道矣，雖愚必明，雖柔必強。

4、 天命之謂性，率性之謂道，修道之謂教。道也者，不可須臾離也，可離非道也。是故君子戒慎乎其所不睹，恐懼乎其所不聞。莫見乎隱，莫顯乎微。故君子慎其獨也。喜怒哀樂之未發，謂之中；發而皆中節，謂之和；中也者，天下之大本也；和也者，天下之達道也。致中和，天地位焉，萬物育焉。
    仲尼曰：「君子中庸，小人反中庸。君子之中庸也，君子而時中；小人之反中庸也，小人而無忌憚也。」

《論語》背誦：
1、 <泰伯第八>
曾子有疾，孟敬子問之。曾子言曰：「鳥之將死，其鳴也哀。人之將死，其言也善。君子所貴乎道者三：動容貌，斯遠暴慢矣；正顏色，斯近信矣；出辭氣，斯遠鄙倍矣。籩豆之事，則有司存。」
曾子曰：「以能問於不能；以多問於寡；有若無，實若虛，犯而不校；昔者吾友，嘗從事於斯矣。」
曾子曰：「可以託六尺之孤，可以寄百里之命，臨大節，而不可奪也；君子人與？君子人也。」
曾子曰：「士不可以不弘毅，任重而道遠，仁以為己任，不亦重乎。死而後已，不亦遠乎？」
子曰：「興於詩，立於禮，成於樂。」
子曰：「民可使由之，不可使知之。 」
子曰：「好勇疾貧，亂也；人而不仁，疾之已甚，亂也。」
子曰：「如有周公之才之美，使驕且吝，其餘不足觀也已。」

2、 <衛靈公第十五>
子曰：「人無遠慮，必有近憂。」
子曰：「已矣乎。吾未見好德如好色者也。」
子曰：「臧文仲，其竊位者與。知柳下惠之賢，而不與立也。」
子曰：「躬自厚而薄責於人，則遠怨矣。」
子曰：「不曰如之何如之何者，吾末如之何也已矣。」
子曰：「群居終日，言不及義，好行小慧，難矣哉。」
子曰：「君子義以為質，禮以行之，孫以出之，信以成之，君子哉！」子曰：「君子病無能焉，不病人之不己知也。」
子曰：「君子疾沒世而名不稱焉。」
子曰：「君子求諸己，小人求諸人。」
子曰：「君子矜而不爭，群而不黨。」
子曰：「君子不以言舉人，不以人廢言。」
子貢問曰：「有一言而可以終身行之者乎。」子曰：「其恕乎。己所不欲，勿施於人。」

《孟子》背誦：
[bookmark: _GoBack]1、<盡心章句上>
孟子曰：「孔子登東山而小魯，登泰山而小天下。故觀於海者難為水，遊於聖人之門者難為言。觀水有術，必觀其瀾。日月有明，容光必照焉。流水之為物也，不盈科不行；君子之志於道也，不成章不達。」

2、<告子章句上>
孟子曰：「舜發於畎畝之中，傅說舉於版築之閒，膠鬲舉於魚鹽之中，管夷吾舉於士，孫叔敖舉於海，百里奚舉於市。故天將降大任於是人也，必先苦其心志，勞其筋骨，餓其體膚，空乏其身，行拂亂其所為，所以動心忍性，曾益其所不能。人恆過，然後能改；困於心，衡於慮，而後作；徵於色，發於聲，而後喻。入則無法家拂士，出則無敵國外患者，國恆亡。然後知生於憂患，而死於安樂也。」

3、<滕文公章句上>
堯以不得舜為己憂，舜以不得禹、皋陶為己憂。夫以百畝之不易為己憂者，農夫也。分人以財謂之惠，教人以善謂之忠，為天下得人者謂之仁。是故以天下與人易，為天下得人難。孔子曰：「大哉，堯之為君！惟天為大，惟堯則之，蕩蕩乎民無能名焉。君哉舜也！巍巍乎有天下而不與焉！」堯舜之治天下，豈無所用其心哉？亦不用於耕耳。

4、<公孫醜章句上>
孟子曰：「人皆有不忍人之心。先王有不忍人之心，斯有不忍人之政矣。以不忍人之心，行不忍人之政，治天下可運之掌上。
所以謂人皆有不忍人之心者，今人乍見孺子將入於井，皆有怵惕惻隱之心。非所以內交於孺子之父母也，非所以要譽於鄉黨朋友也，非惡其聲而然也。由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。惻隱之心，仁之端也；羞惡之心，義之端也；辭讓之心，禮之端也；是非之心，智之端也。人之有是四端也，猶其有四體也。有是四端，而自謂不能者，自賊者也；謂其君不能者，賊其君者也。」

經文淺釋

經文：
    曾子曰：「士不可以不弘毅，任重而道遠，仁以為己任，不亦重乎？死而後已，不亦遠乎？」

淺釋：
「毅」就是宏大的意思，還有堅忍的意思。

師問：「弘」是什麼意思？
答：弘就是弘揚，以及宏大的意思。
問：「毅」呢？
答；堅忍的意思。

一個真正的讀書人，他的心胸不能夠不寬廣，不能不具備堅忍的這種性格。「任重而道遠」，他的使命和責任也是非常重大、重要的。他弘法的道路也是非常遙遠的。「仁以為己任」，他會以仁慈的心對待一切人，並且將這件事情作為自己的責任。「不亦重乎」就是說，這責任難道不是非常重大而且重要的嗎？「死而後已，不亦遠乎」就是說，他會把這份責任進行到他生命的最後一刻，他用自己的一生來走這條行仁的道路，這難道不是很遙遠的嗎？

師問：那你當下要怎麼做才能將自己的生活與這句經文很好的融合在一起呢？
答:學生會從當下開始，比如洗碗的時候，打掃衛生的時候，盡自己的力量去幫助別人，做好自己。也會時時用這句話來勉勵自己，也算是將這一句話作為自己的志向銘記於心中。從小事情開始著手，才能慢慢地做大事，即使當下我達不到仁的境界，但就像孔老夫子說的忠恕近仁，木訥近仁，先達到這種境界以後，再從這裡面去體會仁真正的含義。

